62007CC0101(01)
NÁVRHY GENERÁLNEHO ADVOKÁTA
JÁN MAZÁK
prednesené 16. októbra 2008 (
1
)
Spojené veci C-101/07 P a C-110/07 P
Coop de France bétail et viande, predtým Fédération nationale de la coopération bétail et viande (FNCBV) a i.
proti
Komisii Európskych spoločenstiev
„Odvolanie — Hospodárska súťaž — Trh s hovädzím a teľacím mäsom — Dohoda uzavretá medzi vnútroštátnymi zväzmi farmárov a bitúnkov o zastavení dovozu hovädzieho a teľacieho mäsa a stanovení minimálnej nákupnej ceny — Pokuty — Nariadenie č. 17 — Článok 15 ods. 2 — Zohľadnenie obratu podnikov, ktoré sú členmi zväzov“
1.
Svojimi odvolaniami Coop de France bétail et viande, predtým Fédération nationale de coopération bétail et viande (C-101/07 P), a Fédération nationale des syndicats d’exploitants agricoles, Fédération nationale bovine, Fédération nationale des producteurs de lait, ako aj Jeunes agriculteurs (C-110/07 P) žiadajú zrušenie rozsudku Súdu prvého stupňa Európskych spoločenstiev z 13. decembra 2006, FNCBV a i./Komisia (T-217/03 a T-245/03, Zb. s. II-4987), ktorými Súd prvého stupňa jednak znížil pokutu, ktorú odvolateľom uložila Komisia Európskych spoločenstiev rozhodnutím 2003/600/ES z 2. apríla 2003 týkajúcim sa konania o uplatnení článku 81 Zmluvy ES (vec COMP/C.38.279/F3 — Francúzske hovädzie a teľacie mäso) [neoficiálny preklad] (Ú. v. EÚ L 209, s. 12) a jednak v podstatnej časti zamietol žaloby smerujúce k zrušeniu tohto rozhodnutia.
2.
Rozhodnutím z 29. januára 2008 Súdny dvor postúpil obe veci tretej komore rozhodujúcej v zložení: predseda tretej komory A. Rosas a sudcovia U. Lõhmus (spravodajca), J. Klučka, A. Ó Caoimh a P. Lindh. Keďže žiaden z účastníkov konania nežiadal, aby boli vypočuté jeho ústne pripomienky, Súdny dvor rozhodol, že o veci rozhodne bez vypočutia prednesov.
3.
Svoje prvé návrhy v týchto veciach som predniesol 17. apríla 2008, keď sa skončila ústna časť konania.
4.
Keďže pani Lindh nemohla vykonávať svoju funkciu, na základe uznesenia Súdneho dvora (tretej komory) z 2. októbra 2008 ju vo funkcii nahradil pán J. N. Cunha Rodrigues, a Súdny dvor týmto uznesením podľa článku 61 rokovacieho poriadku opätovne otvoril ústnu časť konania.
5.
Vzhľadom na to, že nové pojednávanie sa neuskutočnilo, moje návrhy zo 17. apríla 2008 zostávajú nezmenené.
I — Návrh
6.
Navrhujem, aby Súdny dvor:
1.
zamietol odvolania;
2.
zaviazal Coop de France bétail et viande na náhradu trov konania vo veci C-101/07 P a zaviazal Fédération nationale des syndicats d’exploitants agricoles, Fédération nationale bovine, Fédération nationale des producteurs de lait a Jeunes agriculteurs na náhradu trov konania vo veci C-110/07 P;
3.
rozhodol, že Francúzska republika znáša svoje vlastné trovy konania.
(
1
)	Jazyk prednesu: francúzština.